12

Az alábbi információk kizárólag egészségügyi szakembereknek szólnak:

## Endoxan 500 mg por oldatos injekcióhoz Endoxan 1 g por oldatos injekcióhoz

## Gyógyszerforma

Por oldatos injekcióhoz, színtelen, átlátszó injekció üvegben töltve. Injekciós üvegenként 500 mg vagy 1000 mg vízmentes ciklofoszfamiddal egyenértékű ciklofoszfamid-monohidrátot tartalmaz (az ampulla méretétől függően).

## Javallatok

Az Endoxan roszindulatú daganatok kezelésére alkalmazott citotoxikus gyógyszer.

## Az oldat elkészítése

### Intravénás használatra:

Beadás előtt az injekciós üveg tartalmát fiziológiás sóoldatban (0,9%-os nátrium-klorid) kell feloldani az alábbi táblázatban feltüntetett módon:

ciklofoszfamid (mg/injekciós üveg)	500	1000
fiziológiás sóoldat (0,9%–os) (ml)	25	50

Óvatosan ütögesse meg az injekciós üveget az esetleges összetapadás megszüntetése érdekében. A szükséges mennyiségű fiziológiás sóoldat hozzáadása után rázza fel erősen az injekciós üveg tartalmát, amíg a por fel nem oldódik. Az így elkészített oldat milliliterenként 20 mg ciklofoszfamidot tartalmaz.

## Adagolás és alkalmazás

Az adagolást, az alkalmazás módját és gyakoriságát a daganat fajtája, stádiuma, a beteg általános állapota, a korábbi citotoxikus kemoterápiák, valamint az határozza meg, hogy szükség van-e egyidejű kemoterápia és sugárterápia alkalmazására. A kezelést addig kell folytatni, amíg egyértelmű javulás nem következik be, illetve fel kell függeszteni, amikor a leukopénia mértéke elfogadhatatlanná válik. 10 mg/ttkg-ot meghaladó egyszeri ciklofoszfamid-dózisok adásakor bő folyadékfogyasztás mellett Uromitexan adására van szükség az urotheliális toxicitás elkerülése érdekében.

## Alkalmazás

A ciklofoszfamid mindaddig inaktív a szervezetben, míg a májenzimek nem aktiválják. Ugyanakkor egyéb citotoxikus szerekhez hasonlóan a ciklofoszfamid esetében is ajánlott, hogy az oldatot képzett személy készítse el egy erre kijelölt helyen. Az oldattal dolgozó személynek védőkesztyűt kell viselnie. Ügyelni kell arra, hogy az oldat szembe ne kerüljön. Ne kerüljön érintkezésbe a szerrel olyan személy, aki várandós vagy szoptat. Az Endoxan kizárólag olyan esetekben alkalmazható, amikor lehetőség van a klinikai tünetek, biokémiai és hematológiai értékek kezelés előtti, alatti és utáni ellenőrzésére, képzett onkológiai szakszemélyzet felügyelete mellett. Intravénás beadás esetén az injekciós üveg tartalmát fiziológiás sóoldatban (0,9%-os) kell feloldani a beadás előtt. A vizes oldat pH-értéke 4,0 és 6,0 közé esik. Az Endoxan-t rendszerint közvetlenül vénába kell beadni, vagy közvetlenül a gyors cseppszámra állított infúziós szerelék csövébe a beteg hanyattfekvő helyzetében. Nagyobb dózisok hosszabb idő alatt adandók be. Ügyelni kell arra, hogy az oldat ne kerüljön a véna körüli szövetekbe, de ha ez mégis bekövetkezik, az adagolást meg kell szakítani, a vénák közé jutott oldatot le kell szívni kanül segítségével, az érintett területet sóoldattal át kell öblíteni és szigorúan mozdulatlanul kell tartani. Az Endoxan oldatot Ringer oldattal, 0,9%-os nátrium-klorid vagy dextróz oldattal hígíthatjuk. A húgyhólyaggyulladás megelőzése érdekében gondoskodni kell arról, hogy a szokásos adagolással végzett kezelés folyamán az óránként termelődő vizelet mennyisége legalább 100 ml legyen. Nagyobb dózisok alkalmazása esetén a vizeletmennyiséget legalább ezen a szinten kell tartani a kezelést követő 24 órában, ha szükséges a diurézis elősegítésével. A vizelet lúgosítása nem javasolt. Az Endoxan-t reggel kell beadni, és a húgyhólyag rendszeres ürítésére van szükség. Fontos a beteg megfelelő